კერალას კულტურა
კერალას კულტურა — ბოლო ათასწლეულების განმავლობაში განვითარებული კულტურა, რომელზეც გავლენა მოახდინა ინდოეთის სხვა ნაწილებმა და საზღვარგარეთ არსებულმა კულტურებმა. იგი განისაზღვრება მისი სიძველითა და მალაიალელი ხალხის მიერ შენარჩუნებული ორგანული უწყვეტობით. კერალას თანამედროვე საზოგადოებამ ჩამოყალიბება დაიწყო კლასიკურ ანტიკურ პერიოდში ინდოეთის სხვადასხვა კუთხიდან და საზღვარგარეთიდან მიგრაციის გამო. კერალას კულტურული გენეზისი იწყება (დაახლოებით ახ. წ. III საუკუნე) ბუნდოვნად განსაზღვრულ ისტორიულ რეგიონში, რომელიც ცნობილია როგორც თამიჟაგომი ტამილთა საერთო კულტურის მიერ განსაზღვრული ქვეყანა და მოიცავს ჩერას, ჩოლას და პანდიას სამეფოებს. კერალაში აღმოჩენილია მუსიკა, ცეკვა, ენა (ჯერ დრავიდა ბჰშა, „დრავიდული ენა“ შემდეგ ტამილური) და სანგამი (ტამილური ლიტერატურის უდიდესი კორპუსი). დანარჩენი თამიჟაგომშია (დღევანდელი ტამილ-ნადუ) ნაპოვნი. კერალას კულტურა განვითარდა დრავიდული ხასიათიდან გამომდინარე, სანსკრიტიზაციის, რელიგიური მოძრაობების აღორძინებისა და რეფორმების მოძრაობებით კასტური დაყოფისგან გამოწვეული დისკრიმინაციის წინააღმდეგ . კერალა აჩვენებს კულტურას, რომელიც განვითარებულია ცივილიზებული ცხოვრების წესის ათვისების გზით.